**XVI. Fekete Mihály Emlékverseny**

*Első levelező forduló*

**5. évfolyam**

**1.** **Zsolti és Tamás  hosszú pálcikákkal játszott. Az asztalon** 60 **ilyen pálcika volt. Zsolti egy olyan háromszöget épített, melynek mindegyik oldala** 6 **pálcikából állt. Tamás az asztalon lévő maradék pálcikákból olyan téglalapot rakott ki, melynek egyik oldala** 6 **pálcikából állt. Mekkora a Tamás által épített téglalap kerülete és területe?**

**2. Renáta könyvespolcán négy polc van. Az első polcon fele annyi könyv van, mint a másodikon, a harmadikon pedig kétszer annyi, mint a másodikon. A negyedik polcon huszonegy könyv van, ami pontosan annyi, mint a másik három polcon található összes könyvnek a száma. Hány könyv van az egyes polcokon?**

**3. A** 2018 **egy olyan négyjegyű természetes szám, amelynek számjegyei között a** 2**-es és a** 8**-as számjegy pontosan egyszer szerepel.**

 **a) Számítsd ki a legnagyobb és a legkisebb ilyen típusú négyjegyű szám különbségét!**

 **b) Hány ilyen négyjegyű szám van?**

**4. Hányféleképpen juthatunk el az alábbi ábra A pontjából a B pontjába, ha csak a nyilak irányába haladhatunk?**

**Sikeres munkát kívánunk!**

Az Első levelező fordulóban a megoldások beküldésének határideje: **2018. október 9.**

Minden feladatot maximum 25 ponttal értékelünk. A megoldásokat részletesen kell indokolni!

Minden feladat megoldását külön A4-es formátumú lapon kérjük beadni a név és évfolyam feltüntetésével. A feladatmegoldásokat tartalmazó lapokat egy dupla A4-es formátumú borítólapba kell beletenni. A borítólapra kérjük ráírni a következő adatokat:

Versenyző neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Versenyző e-mail címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Versenyző évfolyama: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Versenyző telefonszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Versenyző iskolájának neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Versenyző iskolájának székhelye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Felkészítő tanár neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Felkészítő tanár telefonszáma: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Felkészítő tanár e-mail címe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

A megadott versenyzői és tanári e-mail címre minden forduló után el fogjuk küldeni a versenyző adott fordulóban elért pontszámát.

Minden további értesítés megtalálható lesz az **Ingenium Alalpítvány** honlapján: <http://ingenium.rs/>

**Postacím**: Bolyai Tehetséggondozó Gimnázium és Kollégium

**L e v e l e z ő v e r s e n y**

24400 Zenta, Posta utca 18.